Document ID: 32007D0842

A BIZOTTSÁG HATÁROZATA
(2007. december 6.)
a Pseudomonas solanacearum (Smith) Smith terjedése elleni, Egyiptomra vonatkozó szükséghelyzeti intézkedések tagállamok által történő meghozatalának ideiglenes engedélyezéséről szóló 2004/4/EK határozat módosításáról
(az értesítés a C(2007) 5898. számú dokumentummal történt)
(2007/842/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésére,
mivel:
(1)
A 2004/4/EK bizottsági határozat (2) értelmében az Egyiptomból származó Solanum tuberosum L. gumóit elvben nem lehet a Közösségbe behozni. Azonban a 2006-2007-es behozatali időszakban engedélyezték a „kártevőmentes területekről” származó, különleges feltételeknek megfelelő ilyen gumók behozatalát a Közösségbe.
(2)
A 2006-2007-es behozatali időszak során egyszer jegyezték fel a Pseudomonas solanacearum (Smith) Smith észlelését.
(3)
Egyiptom erre az észlelésre kielégítő módon reagált. Az érintett terület a 2007-2008-as behozatali időszakra lekerült a „kártevőmentes területek” listájáról.
(4)
Figyelembe véve az Egyiptomtól kapott tájékoztatást, a Bizottság megállapította, hogy a Pseudomonas solanacearum (Smith) Smith terjedésének veszélye nem áll fenn az Egyiptom „kártevőmentes területeiről” származó, bizonyos feltételeknek eleget tevő Solanum tuberosum L. gumóinak Közösségbe történő behozatalával.
(5)
Az Egyiptom „kártevőmentes területeiről” származó Solanum tuberosum L. gumóinak Közösségbe történő behozatala tehát engedélyezhető a 2007-2008-as behozatali időszakra.
(6)
A 2004/4/EK határozatot ezért a fentieknek megfelelően módosítani kell.
(7)
Az ebben a határozatban előírt intézkedések összhangban vannak a Növény-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2004/4/EK határozat az alábbiak szerint módosul:
1.
A 2. cikk (1) bekezdésében a „2006-2007” helyébe „2007-2008” lép.
2.
A 4. cikkben a „2007. augusztus 31.” helyébe „2008. augusztus 31.” lép.
3.
A 7. cikkben a „2007. szeptember 30.” helyébe „2008. szeptember 30-ig” lép.
4.
A melléklet a következőképpen módosul:
a)
az 1b. pont iii. alpontjában a „2006-2007” helyébe „2007-2008” lép;
b)
az 1b. pont iii. alpontjának második francia bekezdésében a „2007. január 1.” helyébe „2008. január 1-jéig” lép;
c)
az 1b. pont xii. alpontjában a „2007. január 1.” helyébe „2008. január 1.” lép.
2. cikk
Ennek a határozatnak a tagállamok a címzettjei.
Kelt Brüsszelben, 2007. december 6-án.

Labels: 3
17
18
6